钦定古今图书集成/明伦汇编/闺媛典/第098卷 > 皇清四 > 袁惠贞
## 钦定古今图书集成/明伦汇编/闺媛典/第098卷 > 皇清四 > 袁惠贞

按《南康府志》：“袁惠贞，建昌文学袁日葵女，适安义杨昌文。顺治戊子，兵掠西山，父母力迎归避，辞曰：‘弃姑图安，非义也’。兵至被掠，惠贞不行，伏地请死。卒曰：‘真耶’？惠曰：‘得死为幸，何假焉’？卒遂砍之数刀而去。家人至，犹张目问姑在不，曰：‘在’。乃瞑目而死。族人杨正容等率众表其墓。”